Jispiċċaw l-isptar wara ħabta fil-Mosta Raġel ta' 32 sena li jgħix il-Mosta u mara ta' 30 sena li tgħix Santa Venera, kellhom jittieħdu l-Isptar Mater Dei wara li kienu involuti f'inċident tat-traffiku fil-Mosta. L-inċident seħħ għall-ħabta tad-9.20 p.m. fi Triq Valletta. Il-Pulizija marru mill-ewwel fuq il-post u hemmhekk irriżulta li kien seħħ inċident bejn żewġ karozzi; karozza Peugeot 308 misjuqa minn raġel ta' 36 sena li jgħix Birkirkara u karozza BMW 318 misjuqa mir-raġel ta' 32 sena. Fil-Peugeot kien hemm ukoll mara ta' 33 sena residenti Bormla u tifel ta' 11-il sena, filwaqt li fil-BMW kien hemm il-mara ta' 30 sena. Ir-raġel ta' 32 sena u l-mara ta' 30 sena ngħataw l-ewwel għajnuna minn tim mediku fuq il-post u ambulanza ħadithom l-isptar. Il-membri tal-Protezzjoni Ċivili ġew imsejħa fuq il-post sabiex jassistu. Aktar tard hu ġie ċċertifikat li għandu ġrieħi ta' natura ħafifa filwaqt li l-mara ġiet iċċertifikata li sofriet ġrieħi gravi. L-investigazzjonijiet mill-Pulizija tad-Distrett għadhom għaddejjin.